钦定古今图书集成/明伦汇编/闺媛典/第127卷 > 胡谦妻王氏
## 钦定古今图书集成/明伦汇编/闺媛典/第127卷 > 胡谦妻王氏

按《雄县志》：王氏，胡谦妻。年二十，夫亡，子文进甫月馀，
舅姑怜其贫，欲嫁之，不可。及抚进长，娶刘氏，生孙未
周而进殁，遂名其孙曰“节”，盖以节勉刘氏也。节九岁
复夭，刘遂改节。一日归省，携酒置之坑，王见而怒，杖
逐之，遂拆其坑曰：“毋污此土也。”贫苦六十馀年，贞操
如一。有司以闻，诏旌表。